Diari Oficial de la Generalitat Valenciana


Sumari del DOGV 4151, del 19-12-2001 (2001/11006)

Rotlle d'apel·lació número 442/2001.Cèdula de notificació.
----------------------------------------------------------

### Dades del document

Número de DOGV
:   4151

Data del DOGV
:   19-12-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/11637


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 442/2001.Cèdula de notificació. [2001/S11787]
  
La Secció Sisena de l'Audiència Provincial de València, ha dictat en el rotlle d'apel·lació número 442/2001, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 734
  
- President: Vicente Ortega Llorca.
  
- Magistrades:
  
· María Mestre Ramos
  
· Carolina del Carmen Castillo Martínez.
  
València, 21 de novembre de 2001
  
La Secció Sisena d'aquesta Audiència Provincial de València, integrada pels magistrats anotats al marge, i sent-ne ponent Carolina del Carmen Castillo Martínez, ha vist aquest recurs d'apel·lació contra la sentència de 30 d'abril de 2001, que prové de les actuacions de judici verbal número 445/2000, tramitat pel Jutjat de Primera Instància número 23 de València.
  
Han sigut parts en el recurs, com a apel·lants el senyor Benigno Perujo Collado i La Estrella, SA, de Seguros y Reaseguros, representats per la procuradora dels tribunals María José Bosque Pedrós i amb la direcció lletrada de Patricia Calabuig Pérez, i com a apel·lats, el senyor Francisco Tomás Pérez, assistit de la lletrada María José Veiga Conde, Aegón, SA, de Seguros y Reaseguros, representada per la procuradora dels tribunals María Antonia Ferrer García-España i el Consorcio de Compensación de Seguros, representat i amb la direcció lletrada de l'advocat de l'estat.
  
Decisió
  
En atenció al que s'ha exposat, la Secció Sisena de l'Audiència Provincial de València, en nom del rei, i per l'autoritat conferida per la Constitució aprovada pel poble espanyol, decideix:
  
Primer. Estimar en part el recurs d'apel·lació formulat per la representació processal del senyor Benigno Perujo Collado i La Estrella, SA, de Seguros y Reaseguros contra la sentència de 28 de maig de 2001.
  
Segon. Revocar parcialment la sentència de 28 de maig de 2001 i, en lloc seu, desestimar la demanda deduïda pel senyor Francisco Tomás Pérez contra el senyor Jorge Perujo Carrasquer, declarat en rebel·lia, el senyor Benigno Perujo Collado i la mercantil La Estrella, SA, de Seguros y Reaseguros, i absoldre els esmentats codemandats, amb imposició a l'actor de les costes ocasionades per la seua demanda en la primera instància; i confirmar la sentència recorreguda en tota la resta.
  
Tercer. No imposar les costes causades en aquesta alçada.
  
I, quan pertoque, amb certificat d'aquesta sentència, retorneu les actuacions originals al jutjat de procedència, perquè s'execute i es complisca.
  
Aquesta és la nostra sentència, que pronunciem, manem i firmem.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor José Perujo Carrasquer.